Sklep Splošnega sodišča z dne 18. oktobra 2023 – Bourbon Offshore Interoil Shipping/Komisija (Prosta cona Madeira)
(Zadeva T-721/22)1
(Državne pomoči – Prosta cona Madeira – Shema pomoči, ki jo je izvajala Portugalska – Sklep o ugotovitvi neskladnosti sheme s sklepoma C(2007) 3037 final in C(2013) 4043 final, o razglasitvi sheme za nezdružljivo z notranjim trgom in o odreditvi izterjave pomoči, ki so bile plačane na podlagi te sheme – Pojem „veljavna pomoč“ v smislu člena 1(b)(ii) Uredbe (EU) 2015/1589 – Izterjava – Legitimno pričakovanje– Pravna varnost – Tožba, ki je očitno brez pravne podlage)
Jezik postopka: portugalščina
Stranki
Tožeča stranka: Bourbon Offshore Interoil Shipping – Navegação, Lda (Funchal, Portugalska) (zastopnici: S. Fernandes Martins in M. Mendonça Saraiva, odvetnici)
Tožena stranka: Evropska komisija (zastopnika: I. Barcew in P. Caro de Sousa, agenta)
Predmet
Tožeča stranka s tožbo na podlagi člena 263 PDEU predlaga razglasitev ničnosti, primarno, Sklepa Komisije (EU) 2022/1414 z dne 4. decembra 2020 o shemi pomoči SA.21259 (2018/C) (ex 2018/NN), ki jo je izvajala Portugalska v okviru ureditve Zona Franca da Madeira (ZFM) – Režim III (UL 2022, L 217, str. 49), in podredno, člena 4 tega sklepa.
Izrek
Tožba se zavrže kot očitno brez pravne podlage.
Družbi Bourbon Offshore Interoil Shipping – Navegação, Lda se naloži plačilo stroškov.
____________
1 UL C 35, 30.1.2023.